CELEX: 62007FN0133
Language: el
Date: 2007-11-09 00:00:00
Title: Υπόθεση F-133/07: Προσφυγή της 9ης Νοεμβρίου 2007 — Hecq κατά Επιτροπής

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/48
            
         Προσφυγή της 9ης Νοεμβρίου 2007 — Hecq κατά Επιτροπής
   (Υπόθεση F-133/07)
   (2008/C 92/97)
   Γλώσσα διαδικασίας: η γαλλική
   Διάδικοι
   
      Προσφεύγων: André Hecq (Chaumont-Gistoux, Βέλγιο) (εκπρόσωπος: L. Vogel, δικηγόρος)
   
      Καθής:Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Αφενός, ακύρωση της αποφάσεως που εξέδωσε η ΑΔΑ στις 12 Ιουλίου 2007, στο μέτρο που η απόφαση αυτή απορρίπτει διοικητική ένσταση που υπέβαλε ο προσφεύγων κατά απόφασης της ΑΔΑ περί αρνήσεως χορηγήσεως σε αυτόν ορισμένων επιδομάτων και, αφετέρου, υποχρέωση της καθής στην καταβολή τόκων υπερημερίας.
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει εν μέρει την απόφαση που εξέδωσε η ΑΔΑ στις 12 Ιουλίου 2007, στο μέτρο που η απόφαση αυτή απορρίπτει την αίτηση χορηγήσεως παροχών που υπέβαλε ο προσφεύγων σε σχέση με την από 19 Μαρτίου 2007 διοικητική του ένσταση και στο μέτρο που δεν δέχεται την αρχή του υπολογισμού των τόκων υπερημερίας, από τις 29 Απριλίου 2003, επί των επιδομάτων που θα μπορούσαν να καταβληθούν στον προσφεύγοντα δυνάμει του άρθρου 73 του ΚΥΚ,
            
         
               —
            
            
               να υποχρεώσει την καθής να καταβάλει στον προσφεύγοντα αποζημίωση 2 000 ευρώ, εντόκως με επιτόκιο 6 % από τις 19 Μαρτίου 2007, με ρητή επιφύλαξη αυξήσεως ή μειώσεως του σχετικού ποσού ή προσθήκης μεταγενέστερων διευκρινίσεων,
            
         
               —
            
            
               να υποχρεώσει την καθής να καταβάλει στον προσφεύγοντα τόκους υπερημερίας, υπολογιζόμενους με ετήσιο επιτόκιο 6 %, επί όλων των επιδομάτων που θα μπορούσαν μεταγενέστερα να του καταβληθούν δυνάμει του άρθρου 73 του ΚΥΚ,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.